Document ID: /roh_data/filtered/fineweb-2-filterrobots_roh.jsonl.gz/60221

En Svizra na dettia il mument nagins indizis per ina scufla immobigliara. Quai scriva la banca Raiffaisen. Ins stoppia dentant star alert. Surtut ils pretschs per las chasas d’ina u pliras famiglias creschian tendenzialmain vinavant. La pandemia haja rinforzà il giavisch da l’atgna proprietad.
Dad ina scufla immobigliara vegn discurrì sche chasas ed abitaziuns cuntanschan pretschs excessivs che na sa laschan betg pli declerar entras ina dumonda pli gronda. Sche la scufla schloppa, crodan ils pretschs a moda rapida.